b'\n_START_ARTICLE_\nNianhao\n_START_PARAGRAPH_\nNianhao (tradic. ra\xc5\xa1menys \xe5\xb9\xb4\xe8\x99\x9f, supaprastinti \xe5\xb9\xb4\xe5\x8f\xb7, pinyin: ni\xc3\xa1nh\xc3\xa0o, jap. nengo, kor. yeonho) \xe2\x80\x93 Kinijos, Kor\xc4\x97jos, Vietnamo, Japonijos ir kai kuri\xc5\xb3 kit\xc5\xb3 Tolim\xc5\xb3j\xc5\xb3 Ryt\xc5\xb3 vastybi\xc5\xb3 imperatori\xc5\xb3 vartoti laikotarpio pavadinimai, devizai, apib\xc5\xabdinantys valdymo period\xc4\x85. Jie formavo eras, nuo kuri\xc5\xb3 prad\xc5\xbeios met\xc5\xb3 skai\xc4\x8diavimas prasid\xc4\x97davo i\xc5\xa1 naujo. Valstyb\xc4\x97s, ir dabar naudojan\xc4\x8dios \xc5\xa1iuos devizus laiko skai\xc4\x8diavimui yra Japonija ir Taivanas (naudojantis reformuot\xc4\x85 variant\xc4\x85 \xe2\x80\x93 Respublikos er\xc4\x85). Pvz., 2006 m yra 18 Heisei metai ir 95 Respublikos metai.\n_START_SECTION_\nKeitim\xc5\xb3 tradicijos\n_START_PARAGRAPH_\nDevizas kei\xc4\x8diamas pasikeitus imperatoriui, arba jo valdymo metu. Tai vadinama \xe6\x94\xb9\xe5\x85\x83 (pinyin: gaiyuan, jap. kaigen)._NEWLINE_Vudi pats keisdavo devizus kas ma\xc5\xbedaug penkeri metai. Da\xc5\xbeniausiai devizai b\xc5\xabdavo kei\xc4\x8diami pirmais ir penkiasde\xc5\xa1imtais \xc5\xa1e\xc5\xa1iasde\xc5\xa1imtme\xc4\x8dio ciklo metais, taip pat svarbi\xc5\xb3 \xc4\xafvyki\xc5\xb3 metu. Per istorij\xc4\x85 j\xc5\xb3 susidar\xc4\x97 labai daug. Ming laikais, siekiant suma\xc5\xbeinti deviz\xc5\xb3 skai\xc4\x8di\xc5\xb3, buvo pereita prie \xe2\x80\x9evienas imperatorius \xe2\x80\x93 vienas devizas\xe2\x80\x9c sistemos. Tuo atveju imperatoriaus pomirtiniu vardu tapdavo jo devizas. \xc5\xa0i sistema naudojama ir dabartin\xc4\x97je Japonijoje.'